**BILJEŠKE UZ III .IZMJENE I DOPUNE PRORAČUNA OPĆINE SUTIVAN ZA 2023.G.**

**PRIHODI**

U III. Izmjenama i dopunama Proračuna (u daljnjem tekstu Rebalansa) prihodi i primici ,rashodi i izdaci Općine Sutivan za 2023.g. smanjeni se za 17.44% u odnosu na aktualni, važeći plan.

Procijenjeni prihodi i primici III rebalansa iznose 2.511.381,31 Eura.

Na smanjenje planiranih prihoda i primitaka najveći utjecaj ima smanjenje prihoda od pomoći (-314.117,89 Eura) i to kapitalne pomoći proračunu iz drugih proračuna (kapitalne pomoći SDŽ te kapitalna pomoć ostvarena preko FLAG-a koja će biti realizirana u 2024.g.)

Smanjen je i planirani iznos od kapitalnih donacija trgovačkog društva (planiran za projekt popločavanja ) koje se u ovom proračunskom razdoblju ipak neće realizirati (-80445,00 )te ostali prihodi u ukupnom iznosu od 92.321,61.

**RASHODI**

Prijedlogom III. Izmjena i dopuna proračuna za 2023.g.rashodi i izdaci planirani su u iznosu od 2.511.380,31 Eura. i za 17,44% su manji od planiranog Proračuna .Ukupno smanjenje rashoda i izdataka ovim izmjenama i dopunama proračuna iznosi 489.323,59 eura.

Na smanjenje planiranih rashoda i izdataka najveći utjecaj ima smanjen ,odnosno nemogućnost ostvarenja planiranih prihoda (smanjen priljev istih).Samim time primorani smo bili odustati od realizacije „projekata“ ali su isti planirani u Proračunu za 2024.g.

Skupina 31 (rashodi za zaposlene) smanjeni su u ukupnom iznosu od 25.557,68 Eura

Al su materijalni rashodi skupina 32 time povećani za iznos od 29.658,00 Eura

Skupina 34 -financijski rashodi povećani su za iznos od 7.201,00 Euro

Izdaci za financijsku imovinu i otplatu zajmova (5)smanjeni su u iznosu od 350.955,88 Eura

Ovaj iznos odnosi se na povrat kratkoročnog zaduženja koji će biti realiziran u 2024.g. (primitkom ukupnih sredstava preko FLAG-a) te povrat sredstava PZC-u koje je prolongirano za 2024.g odnosno 2025.g.(132.723,00) i Državni zajam čiji je povrat prolongiran do 2027.g.(53.089,13)

Povećani su i rashodi za „pomoć umirovljenicima „ za iznos od 7.000,00 Eura (Odluka o povećanju isplate naknade umirovljenicima tzv. božićnice.

Povećan je iznos za sufinanciranje TZO Sutivan kao i „ Stivanskog lita“ u ukupnom iznosu od 70.000,00 Eura

I pomoć Crvenom križu Supetar odlukom je povećana za 3.762,00

**Skupina 412-Unaprjeđenje prostora-** rashodi su smanjeni u ukupnom iznosu od 14.175,00 Eura.

U ovom razdoblju odustaje se od projektno planske dokumentacije za „Parterno uređenje II pozornice“ kao i projektne dokumentacije „Pera Istok“ ,projektne dokumentacije „Majakovac“ i UPU Centra .Svi navedeni planirani su u Proračunu za 2024.g.

Povećanje rashoda kroz ovu skupinu odnosi se na projektnu dokumentaciju „Centralni park“ kao i rashoda za „Studiju utjecaja na okoliš“ koja je prethodnim planom nedovoljno planirana te pripremna dokumentacija za „Istočni nogostup Blato“.

**Tekuće održavanje**  povećano je u ukupnom iznosu od 81.655,00 a odnosi se na održavanje nerazvrstanih cesta (28.900,00) ,parkova (15.000,00),održavanje luke(7.500,00) i održavanje plaža (20.691,00)…

III Izmjenama i dopunama Proračuna Općine Sutivan planirana su i dva sasvim nova projekta

1.Uređenje sportskog igrališta Bunta u iznosu od 16.875,00 Eura.

2.Blato -šetnica u iznosu od 15.100,00 Eura

**Skupina 42-** Izgradnja komunalne infrastrukture - ovim izmjenama i dopunama rashodi su smanjeni u ukupnom iznosu od 90.461,84,00 Eura

Od iznosa projekata koji su ovim III Izmjenama i dopunama proračuna smanjeni nije se odustalo već su planirani u proračunu za 2024.g.

To su:

Ulica Radovana Vidovića -20.000,00

Izgradnja puta Istok -10.000,00

Ulica Lučica -4.000,00

Popločavanje rive -26.545,00

Radovi ukopa kontejnera -30.580,00

Područna škola Sutivan -102.974,00

Trg II pozornica -80.000,00

**Rashodi za nabavku opreme** smanjeni su u iznosu od 7.101,41

**Prihodi i primici te rashodi i izdaci proračunskog korisnika DV Babrin povećani su u ukupnom iznosu od 7.642,00 Eura ,odnosno 2.21%**

**Prihodi i primici te rashodi i izdaci proračunskog korisnika HNK A.R.Ivanović ovim Izmjenama i dopunama Proračuna smanjeni su u ukupnom iznosu od 10.209,78 Eura.**